སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་ཕྱི་ལུགས་ལྟར་དགུང་གྲངས་༨༣བཞེས་པའི་སྐུའི་འཁྲུངས་སྐར་དུས་ཆེན་ཉིན་ལ་དྭགས་སླེ་བྱང་སེར་སྐྱ་མང་ཚོགས་རྣམས་ཀྱིས་ཞི་བའི་ཚལ་ཕོ་བྲང་གི་མདུན་ཐང་དུ།སྐུའི་འཁྲུངས་སྐར་དུས་ཆེན་སྲུང་བརྩི་ཞུ་སྐབས་༧གོང་ས་སྐྱབས་མགོན་ཆེན་པོ་མཆོག་ལ་བཀའ་དྲིན་རྗེས་དྲན་མཚོན་སླད་རིན་ཆེན་གསེར་དངུལ་ལས་གྲུབ་པའི་ཆོས་ཀྱི་འཁོར་ལོ་ཞིག་གཟེངས་རྟགས་སུ་འབུལ་ལམ་ཞུ་རྒྱུ་ཡིན་འདུགདེ་བཞིན་འཁྲུངས་སྐར་མཛད་སྒོའི་ཐོག་ས་གནས་སློབ་ཕྲུག་ཚོས་ལ་དྭགས་བོད་ཀྱི་གཞས་སྣ་འཕྲབ་སྟོན་གཟིགས་འབུལ་ཞུས་ཡོད་ཅིང་།༧གོང་ས་སྐྱབས་མགོན་ཆེན་པ་མཆོག་གིས་བཀའ་སློབ་སྩལ་བའི་ནང་ལ་དྭགས་གཙོས་པའི་ཧི་མ་ལ་ཡའི་རི་རྒྱུད་མི་མང་ཚོས་ནང་ཆོས་སློབ་གཉེར་བྱ་རྒྱུ་དེ་གལ་འགངས་ཆེན་པོ་ཡིན་པ་དང་།གང་ཉིད་དང་ལ་དྭགས་མི་མང་དབར་ཐུན་མོང་མ་ཡིན་པའི་ཐུགས་འབྲེལ་ཞིག་ཡོད་པ་བཀའ་སྩལ་ནས་ད་རེས་ལ་དྭགས་མི་མང་གིས་སྐུའི་འཁྲུངས་སྐར་སྲུང་བརྩི་གནང་བར་ཐུགས་རྗེ་ཆེ་ཞེས་ཞུས་གནང་འདུག་ལ་དེ་དང་ཕྱོགས་འཚུངས་༧གོང་ས་མཆོག་ནས་འཛམ་གླིང་ས་ཕྱོགས་མང་པོ་ནས་གང་ཉིད་ཀྱི་སྐུའི་འཁྲུངས་སྐར་ལ་འཚམས་འདྲི་གནང་བར་ཡང་ཐུགས་རྗེ་ཆེ་ཞེས་ཞུས་གནང་འདུག